16. 3. 87 Επίσημη Εφημερίδα των Ευρωπαϊκών Κοινοτήτων Αριθ. C 68/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση της Οικονομικής και Κοινωνικής Επιτροπής για την πρόταση οδηγίας του Συμβουλίου για 
τέταρτη τροποποίηση της οδηγίας 70/357/ΕΟΚ περί προσεγγίσεως των νομοθεσιών των κρατών μελών 
σχετικά με τις ουσίες που έχουν αντιοξειδωτικά αποτελέσματα και επιτρέπεται να χρησιμοποιούνται στα 
τρόφιμα 
(87/C 68/01) 
Στις 24 Ιουλίου 1986 και σύμφωνα με τις διατάξεις του άρθρου 100 της συνθήκης για την ίδρυση της 
Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της 
Οικονομικής και Κοινωνικής Επιτροπής για την παραπάνω πρόταση. 
Το τμήμα περιβάλλοντος, δημόσιας υγείας και κατανάλωσης, στο οποίο ανατέθηκε η προετοιμασία 
των σχετικών εργασιών, υιοθέτησε τη γνωμοδότηση του στις 2 Δεκεμβρίου 1986 με βάση την 
εισηγητική έκθεση του κ. Gardner. 
Η Οικονομική και Κοινωνική Επιτροπή υιοθέτησε, κατά τη 242η σύνοδο ολομέλειας της (συνεδρίαση 
της 26ης Δεκεμβρίου 1986), ομόφωνα την ακόλουθη γνωμοδότηση: 
1. Η ΟΚΕ αποδέχεται την πρόταση αυτή η οποία θα θέσει 
τέρμα στις εθνικές παρεκκλίσεις και η οποία κατά συνέπεια 
αποτελεί ένα μικρό βήμα για την πραγματοποίηση μιας 
κοινής αγοράς στον τομέα των τροφίμων. Η εναλλακτική 
λύση θα ήταν ένας περαιτέρω συνδυασμός των εθνικών 
παρεκκλίσεων. 
2. Τονίζεται ότι η παρούσα πρόταση πρέπει να θεωρείται 
ως προσωρινή, ενόψει της υποβολής νέων, σχετικών με τα 
πρόσθετα προτάσεων που βρίσκονται υπό συζήτηση, και ότι 
επομένως θα πρέπει να αναθεωρηθεί όταν οι νέες αυτές 
προτάσεις πάρουν τη μορφή εμπεριστατωμένων σχεδίων για 
την κατάρτιση οδηγιών. 
3. Στην προηγούμενη γνωμοδότηση της (!), η Οικονομική 
και Κοινωνική Επιτροπή ζητούσε την οριστική λύση του 
προβλήματος, προτείνοντας τη θέσπιση: 
α) ενός θετικού καταλόγου τροφίμων στα οποία είναι δυνα­
τό να χρησιμοποιούνται πρόσθετα, καθώς και καθορισμό 
της επιτρεπτής ποσότητας τους· 
β) ευδιάκριτης σήμανσης. 
3.1. Η πρώτη από τις προϋποθέσεις αυτές έγινε δεκτή στην 
ανωτέρω πρόταση οδηγίας με ενσωμάτωση της στο άρθρο 9 
της οδηγίας, το οποίο επιτρέπει τον καθορισμό παρόμοιων 
προϋποθέσεων, και με σύνταξη στη συνέχεια πλήρους κατα­
λόγου επιτρεπτών τροφίμων και ποσοτήτων αντιστοίχων 
προσθέτων. 3.2. Σε ό,τι αφορά τη δεύτερη από τις προϋποθέσεις αυτές, 
η οδηγία για τη σήμανση (a) τέθηκε σε εφαρμογή και ισχύει σε 
όλα τα κράτη μέλη από την εποχή που εκδόθηκε η αρχική 
γνωμοδότηση. Σύμφωνα μ' αυτήν, τα τρόφιμα πρέπει να 
φέρουν ευδιάκριτη σήμανση στην οποία να περιγράφονται η 
κατηγορία και η ειδική ονομασία του προσθέτου· στη 
συγκεκριμένη περίπτωση: σύμπλοκο με ασβέστιο του δινα-
τρίου άλατος του αιθυλενοδιαμινο-τετραοξικού οξέος, 
Ε 385. 
4. Η ΟΚΕ επιθυμεί επίσης να επιστήσει την προσοχή στη 
γνωμοδότηση για την «ολοκλήρωση της εσωτερικής αγοράς: 
Κοινοτική νομοθεσία για τα τρόφιμα» (3). Στη γνωμοδότηση 
αυτή τονίζεται με έμφαση ότι είναι αναγκαίο να επιβεβαιωθεί 
η ασφαλής χρήση και η πρακτική ανάγκη για χρήση προ­
σθέτων. 
4.1. Στην περίπτωση του συμπλόκου με ασβέστιο του 
δινατρίου άλατος του EDTA, η ασφαλής χρήση του αξιολο­
γήθηκε από την Επιστημονική Επιτροπή Τροφίμων που όρισε 
ένα αποδεκτό επιτρεπόμενο όριο χρήσης και συμφώνησε ότι 
μπορεί να χρησιμοποιείται στα πλαίσια των προτεινόμενων 
ορίων. 
4.2. Το πρακτικό όφελος από τη χρήση της ουσίας αυτής 
έχει αποδειχθεί σε αρκετές χώρες της Κοινότητας· συγκε­
κριμένα: 
Ο ΕΕ αριθ. C 59 της 8. 3. 1978. (2) ΕΕ αριθ. L 33 της 8. 2. 1979. 
(3) ΕΕ αριθ. C 328 της 26. 12. 1986. 
Αριθ. C 68/2 Επίσημη Εφημερίδα των Ευρωπαϊκών Κοινοτήτων 16. 3. 87 
4.2.1. Για ορισμένα είδη μαγιονέζας που καταναλώνονται 
σε ορισμένα κράτη μέλη το σύμπλοκο με ασβέστιο του 
δινατρίου άλατος του EDTA συμβάλλει στη διατήρηση της 
γευστικότητας του λαδιού. Το ίδιο ισχύει και για ορισμένα 
καρυκεύματα (σάλτσες). 
4.2.2. Σε ορισμένα κονσερβοποιημένα ή εμφιαλωμένα 
λαχανικά, το σύμπλοκο με ασβέστιο του δινατρίου άλατος 
του EDTA βοηθά στη διατήρηση του φυσικού χρώματος. 
5. Στο σχέδιο πρότασης δεν γίνεται λόγος για περιορισμέ­
νη αλλά δραστική χρήση του EDTA —έως 100 ppm στη μαργαρίνη με χαμηλή περιεκτικότητα σε λίπος (μιναρίνη). 
Στα προϊόντα αυτά, επειδή η μεγάλη περιεκτικότητα σε νερό 
προκαλεί τη δράση των βαρέων μετάλλων τα οποία συμβάλ­
λουν στην αλλοίωση των χρησιμοποιουμένων λιπών και 
ελαίων, το σύμπλοκο με ασβέστιο του δινατρίου άλατος του 
EDTA χρησιμοποιείται για να εμποδίζεται η αλλοίωση 
αυτή. 
5.1. Η ΟΚΕ προτείνει στην Επιτροπή να ζητήσει από την 
Επιστημονική Επιτροπή Τροφίμων να επανεξετάσει το θέμα 
αυτό επειγόντως και, εφόσον η γνώμη της εν λόγω ειδικής 
επιτροπής είναι θετική, να συμπεριληφθεί στην πρόταση της 
Επιτροπής. 
Βρυξέλλες, 16 Δεκεμβρίου 1986. 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
Γνωμοδότηση της Οικονομικής και Κοινωνικής Επιτροπής για την πρόταση οδηγίας του Συμβουλίου 
που τροποποιεί την οδηγία 64/433/ΕΟΚ περί υγειονομικών προβλημάτων στον τομέα των ενδοκοι­
νοτικών συναλλαγών νωπών κρεάτων και την πρόταση οδηγίας του Συμβουλίου για τροποποίηση 
της οδηγίας 72/462/ΕΟΚ περί των υγειονομικών προβλημάτων και των υγειονομικών μέτρων 
κατά τις εισαγωγές ζώων του βοείου και χοιρείου είδους και νωπών κρεάτων προελεύσεως 
τρίτων χωρών 0) 
(87/C 68/02) 
Το Συμβούλιο αποφάσισε στις 27 Οκτωβρίου 1986, σύμφωνα με τις διατάξεις των άρθρων 43 και 198 
της συνθήκης για την ίδρυση της Ευρωπαϊκής Οικονομικής Κοινότητας, να ζητήσει από την 
Οικονομική και Κοινωνική Επιτροπή γνωμοδότηση για την παραπάνω πρόταση. 
Το τμήμα γεωργίας, στο οποίο ανατέθηκε η προετοιμασία των σχετικών εργασιών, εξέδωσε 
τη γνωμοδότηση του στις 4 Δεκεμβρίου 1986 βάσει της προφορικής εισηγητικής έκθεσης του 
κ. Wick. 
Η Οικονομική και Κοινωνική Επιτροπή, κατά τη 242η σύνοδο ολομέλειας της της 16ης και 17ης 
Δεκεμβρίου 1986 (συνεδρίαση της 16ης Δεκεμβρίου), υιοθέτησε ομόφωνα την ακόλουθη γνωμοδότη­
ση: 
Η ΟΚΕ επιδοκιμάζει την παραπάνω πρόταση της Επιτροπής με την επιφύλαξη των ακόλουθων 
παρατηρήσεων: 
1. Γενικές παρατηρήσεις 
1.1. Η ΟΚΕ επικροτεί το σχέδιο για την επίτευξη μιας 
περαιτέρω εναρμόνισης των ενδοκοινοτικών εμπορικών 
συναλλαγών μέσω τροποποίησης των οδηγιών για τη ρύθμιση 
των υγειονομικών προβλημάτων στον τομέα των ενδοκοινο­
τικών συναλλαγών με νωπά κρέατα καθώς και για τη ρύθμιση 
των υγειονομικών προβλημάτων και των υγειονομικών μέ­
τρων κατά τις εισαγωγές ζώων του βοείου και χοιρείου είδους 
και νωπών κρεάτων προελεύσεως τρίτων χωρών και, με τον 
τρόπο αυτό, για την ανάπτυξη της λειτουργίας της κοινής αγοράς και ιδίως των σχετικών κοινών οργανώσεων αγο­
ράς. 
1.2. Η ΟΚΕ παραπέμπει σχετικά στις προηγούμενες γνω­
μοδοτήσεις της, ιδίως στη γνωμοδότηση για το έγγραφο 
81/496/ΕΟΚτης 15ης Δεκεμβρίου 1981. Καταρχήν επικροτεί 
ότι πρόκειται να ενισχυθεί η κοινοτική νομοθεσία, να προ­
σαρμοσθεί στα νεότερα δεδομένα και να συμπληρωθεί, διότι 
έτσι επιτυγχάνεται η απελευθέρωση του εμπορίου και η 
βελτίωση της προστασίας των καταναλωτών. 
1.3. Ταυτόχρονα όμως η ΟΚΕ εκφράζει τη λύπη της, διότι, 
αντίθετα προς την προθεσμία που ορίσθηκε στο άρθρο 7 της 
οδηγίας 64/433/ΕΟΚ, σημειώθηκε καθυστέρηση κατά ένα 
0) ΕΕ αριθ. C 276 της 1. 11. 1986, σσ. 11 και 12. έτος.